Z A P I S N I K

od 2. rujna 2019.
sa 16. sjednice Općinskog vijeća Općine Koprivnički Bregi, održane u zgradi Općine Koprivnički Bregi, Kralja Tomislava 2, Koprivnički Bregi, u sali za sastanke, s početkom u 20,00 sati.

Sjednica je sazvana sazivom KLASA: 021-01/19-01/04, URBROJ: 2137/08-19-1 od 26. kolovoza 2019. godine.

PRISUTNI:

     a) članovi Općinskog vijeća:
1. Tomislav Tomiek
2. Miroslav Sarić
3. Darko Sobota
4. Snježana Kuhar
5. Dražen Papac
6. Mario Kovač
7. Maja Solina
8. Denis Zagrajski
9. Đurđica Mustaf
10. Vedran Pintarić

ODSUTNI: Velimir Pintarić – opravdano.

b) ostali prisutni:
1.  Mario Hudić, općinski načelnik
2.  Stjepan Sršek, zamjenik općinskog načelnik
3.  Sonja Terzić, viši upravni referent - zapisničar
4.  Ljubica Godek, referent za računovodstvene poslove
5.  Dejan Plantić, referent – komunalni redar
Sjednicu Općinskog vijeća Općine Koprivnički Bregi otvara predsjednik Općinskog vijeća Darko Sobota i pozdravlja sve prisutne.
PREDSJEDNIK: Za ovu sjednicu predlažem sljedeći
D N E V N I   R E D :
1.Donošenje Polugodišnjeg izvještaja o izvršenju Proračuna Općine Koprivnički Bregi za 2019. godinu. 
2.Donošenje Odluke o donošenju III. Izmjena i dopuna Prostornog plana uređenja Općine Koprivnički Bregi.

3.Donošenje  Odluke o davanju suglasnosti na prijedlog Statuta Dječjeg vrtića Vrapčić Đelekovec.

4.Razno.

PREDSJEDNIK: Tko je za predloženi dnevni red? Konstatiram da je dnevni red jednoglasno usvojen (10 glasova «za»).
PREDSJEDNIK: Dajem zapisnik sa prethodne 15. sjednice na usvajanje. Da li ima kakvih primjedbi na ovaj zapisnik? 
PREDSJEDNIK: Ako nema primjedbi tko je „za“ ovaj zapisnik? Konstatiram da je jednoglasno usvojen (10 glasova „za“). Možemo preći na 1. točku dnevnog reda.

Točka 1.
MARIO HUDIĆ: Za prvih 6 mjeseci ove godine iskazani su prihodi i rashodi koji su vidljivi u materijalima koje ste dobili uz 1. točku dnevnog reda. U ovom razdoblju je iskazan višak prihoda u iznosu 154.210,00 kn te je prenesen višak prihoda od prošle godine, tako da je ukupan višak prihoda 520.134,00 kn. Proračun se dobro puni. Što se tiče rashoda od kapitalnih projekata, svi projekti su kompletno zatvoreni. Rashodi su ostvsareni prema planu i tu nema iskakanja. Pješačka staza u Glogovcu je pri kraju. Za izgradnju pješačkog mosta je, nakon provedenog postupka javne nabave, izabrano poduzeće Ciglenica d.o.o. iz Zaprešića.
PREDSJEDNIK: Ima li pitanja po ovoj točki? Ako nema, dajem na glasovanje. Tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donosi
POLUGODIŠNJI IZVJEŠTAJ
o izvršenju Proračuna Općine Koprivnički Bregi za 2019. godinu

Polugodišnji izvještaj se prilaže ovom zapisniku i čini njegov sastavni dio.
Točka 2.
MARIO HUDIĆ: Dobili ste prijedlog Odluke o donošenju III. Izmjena i dopuna Prostornog plana uređenja naše Općine. Ove Izmjene i dopune  obuhvaćaju sve što je trebalo sada mijenjati. Također je INA tražila još izmjena u Prostornom planu.
PREDSJEDNIK: Da li ima pitanja? Ako nema, tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donosi
ODLUKU
o donošenju III. Izmjena i dopuna
Prostornog plana uređenja Općine Koprivnički Bregi
Odluka se prilaže ovom zapisniku i čini njegov sastavni dio.

Točka 3.
MARIO HUDIĆ: Bilo je promjena u mreži vrtića pa su se radila usklađivanja u Statutu vrtića. Kao što znate, sada je sjedište vrtića u Đelekovcu, sa Općinama osnivačima koje su u mreži. Radi toga vas molim za vašu suglasnost na prijedlog Statuta vrtića Vrapčić Đelekovec.
PREDSJEDNIK: Ako nema pitanja, dajem prijedlog Statuta na glasovanje. Tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donosi
ODLUKA

o davanju suglasnosti na prijedlog Statuta
Dječjeg vrtića Vrapčić Đelekovec

Odluka se prilaže ovom zapisniku i čini njegov sastavni dio.

Točka 4.
ĐURĐICA MUSTAF: Što je s poljoprivrednim zemljištem, u kojoj je to fazi?
MARIO HUDIĆ: Sve je poslano u Županiju, Županija treba dati svoju suglasnost, a onda oni šalju sve u Ministarstvo poljoprivrede. Program raspolaganja ćemo provesti u najboljem interesu naših OPG-ova, ali po utvrđenim kriterijima kojih se treba držati.

VEDRAN PINTARIĆ: Šire se priče po selu da će Općina dobiti novac za kupnju kuća Romima.

MARIO HUDIĆ: Ja sam isto čuo takve glasine, ali sam ih demantirao jer ne dobivamo nikakav novac za njih. Vezano za tu temu, dobili smo dopis pučke pravobraniteljice jer su se neki mještani žalili na Rome u susjedstvu. U svom dopisu ona odgovara da su navodi mještana neopravdani te da se ne smiju kršiti prava Roma.
TOMISLAV TOMIEK: Predlažem da se razmisli o kupnji manjeg traktora za održavanje staza i javnih površina po potrebi.

MARIO HUDIĆ: Možemo prikupiti nekoliko ponuda da vidimo koliko bi koštalo takvo vozilo. To bi trebalo planirati proračunom za sljedeću godinu.
MARIO KOVAČ: Od pruge prema Glogovcu su poklopci šahtova ili maknuti ili su ispucali.

MARIO HUDIĆ: Javit ćemo KC vodama da pregledaju te šahtove.

MIROSLAV SARIĆ: Gospođa Cuković živi sama u ruševnoj zgradi, plaća stanarinu 250,00 kn mjesečno. Trebalo bi joj nekako pomoći ili barem da joj se pokosi trava.
STJEPAN SRŠEK: Kada sam raznosio pakete Crvenog križa po kućama, razgovarao sam sa njom o tome, rekla je da neće van iz te kuće.
Budući da je dnevni red iscrpljen i više se nitko nije javio za riječ, predsjednik je završio sjednicu u 20,35 sati.
ZAPISNIČAR:






        PREDSJEDNIK:

  Sonja Terzić

